**ДОГОВОР**

**ЗА СТРОИТЕЛСТВО**

Днес, ……………………2021 г. в гр. ………………….., между:

[Наименование на възложителя с адрес: гр………………………ул.……………… код по Регистър БУЛСТАТ/ регистрационен номер или друг идентификационен код, представлявано от…………………………………………….в качеството на…………………………………….и …………………………… – на длъжност ЗФАС наричано за Краткост ВЪЗЛОЖИТЕЛЯ, от една страна,

**……………………………..**, със седалище и адрес на управление: …………………………, с номер на регистрация ( *в случай, че е приложимо)* , представлявано от ………………… в качеството му на …………………………….наричано по-долу за краткост **„ИЗПЪЛНИТЕЛ“** от друга страна,

на основание чл.......................от Закона за обществените поръчки (ЗОП) с предмет:……………………………… се сключи този договор („Договора/Договорът”) за следното:

1. **ПРЕДМЕТ И ОБЩИ УСЛОВИЯ**

**Чл. 1** /1/ Възложителят възлага, а Изпълнителят приема да изпълни срещу възнаграждение строително ремонтни дейности, с със своя организация, на своя отговорност и със свои ресурси, всички строително-монтажни работи (СМР) за дейностите по обществена поръчка с предмет: **…………………………………………… ,** съгласно Техническата спецификация (*Приложение № 1*) и офертата на ИЗПЪЛНИТЕЛЯ, /*Приложение № 2.*/.

**II. СРОК НА ДОГОВОРА**. **МЯСТО НА ИЗПЪЛНЕНИЕ**.

**Чл. 2 /1/** Договорът влиза в сила от датата на подписването му от Страните и е със срок на действие до изпълнение на всички поети от ИЗПЪЛНИТЕЛЯ задължения по Договора, чрез подписване на окончателен приемо-предавателен протокол.

 **/2/**Срокът на строително-ремонтни работи по ал. 1 спира да тече, когато страните са възпрепятствани за изпълнение от обективни фактори и непредвидени обстоятелства, които са извън неговия контрол. За целта страните по договора подписват протокол, който удостоверява възникналите обстоятелства, началото и края на периода на действието им, и задълженията, които страните са били възпрепятствани да изпълняват в посочения срок, както и причинно-следствената връзка за това.

**/3)/**При спиране на строителството по ал.1 срокът за изпълнението се удължава с толкова дни, колкото е продължило спирането до Акт за установяване състоянието на строежа и СМР при продължаване на строителството Акт (обр. 11 или приложим по местното законодателство).

**Чл. 3** Мястото за изпълнение на договора е …………………………………

1. **ЦЕНИ И ПЛАЩАНЕ[[1]](#footnote-1)**

**Чл.4** /1/ За изпълнените строително ремонтните дейности, ВЪЗЛОЖИТЕЛЯТ се задължава да заплати на ИЗПЪЛНИТЕЛЯ обща цена в размер на ………………………(……………………..) **без включен ДДС или ………………………………** (……………………………..)**………………….с включен ДДС,** съгласно офертата на ИЗПЪЛНИТЕЛЯ- Приложение 1, към договора, катов тази цена са включени и разходите за материали, превоз и труд , и всички присъщи разходи за изпълнение предмета на договора.

/2/ Цената по ал. 1 е крайна и не подлежи на изменение.

/3/Плащания по договора се извършват самоза възложени и действително извършени и с необходимото качество видове работи, съгласно двустранно подписан/и приемо – предавателни протоколи.

/4/ Всички плащания се извършват с платежно нареждане по банковата сметка на ИЗПЪЛНИТЕЛЯ, след представена от ИЗПЪЛНИТЕЛЯ на ВЪЗЛОЖИТЕЛЯ оригинална фактура с посочен в нея номер на договора и приемо-предавателен протокол за приемане на строителните дейности за съответният етап, подписан от ВЪЗЛОЖИТЕЛЯ ( от Комисия, назначена със Заповед на ръководител ДП) и ИЗПЪЛНИТЕЛЯ при спазване разпоредбите на раздел IV – ПРИЕМАНЕ И ПРЕАДАВАНЕ НА ИЗПЪЛНЕНИЕТО от този договор;

/5/ ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

/6/ Единичните цени на отделните видове работи и показателите за ценообразуване остават непроменени до края на изпълнение на договора.

 /7/ ИЗПЪЛНИТЕЛЯT няма право да изпълнява възложени му видове ремонтни строително-монтажни работи, когато тяхната стойност би довела до превишаване на определените стойности по чл. 6 от договора, за което незабавно информира ВЪЗЛОЖИТЕЛЯ.

/8/ ВЪЗЛОЖИТЕЛЯТ плаща на ИЗПЪЛНИТЕЛЯ цената по ал. 1, както следва:

Плащанията по договора се извършват по посочена от ИЗПЪЛНИТЕЛЯ банкова сметка **…………………………..,** както следва:

1. Първо междинно плащане - …………………………………… с ДДС, след представяне на следните документи……………………..
2. Второ междинно плащане- ……………………………………………… с ДДС след представяне на следните документи .
3. Окончателно плащане - ………………………….след представяне на следните документи
4. **ГАРАНЦИЯ ЗА ИЗПЪЛНЕНИЕ[[2]](#footnote-2).**

Чл. 5. /1/ При подписването на този Договор, ИЗПЪЛНИТЕЛЯТ предоставя на ВЪЗЛОЖИТЕЛЯ документ за гаранция, обезпечаваща изпълнението на задълженията си по него, с валидност до изтичане на последния гаранционен срок по чл. 7, ал. 1 от договора, в следната форма:

• Депозит на парична сума в датски крони в размер на 5 % (пет на сто) от максималната стойност на договора без ДДС по чл. 4, а именно ………………………….. (……………………..) датски крони („Гаранцията за изпълнение"), която служи за обезпечаване на изпълнението на задълженията на ИЗПЪЛНИТЕЛЯ по Договора, по следната банкова сметка на ВЪЗЛОЖИТЕЛЯ: …………………………………………

/2/ ВЪЗЛОЖИТЕЛЯТ задържа частта от гаранцията в размер на 2 % от стойността на договора без ДДС по чл. 4, ал. 1, а именно: ……………………..(……………… ) датски крони без ДДС , която е предназначена за обезпечаване на задължението за гаранционно обслужване на извършените СМР до изтичане на последния приложим гаранционен срок съгласно местното законодателтво, в случай че не са настъпили основания за задържането или усвояването ѝ.

/3/ ВЪЗЛОЖИТЕЛЯТ освобождава тази част от гаранцията при липса на основания за усвояването ѝ в 30-дневен срок след изтичане на последния срок за гаранционно обслужване на ремонтни СМР, след представяне на двустранно подписан окончателен приемо-предавателен протокол за извършено цялостно гаранционно обслужване без забележки от ВЪЗЛОЖИТЕЛЯ.

/4/ ВЪЗЛОЖИТЕЛЯТ има право да изиска удължаване на Гаранцията за обезпечаване изпълнението на договора, в случай че до изтичането на валидността ѝ не е изтекъл последният гаранционен срок на съответния завършен обект, съгласно чл.7, ал. 1 от договора.

 /5/ ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение за времето, през което тези суми законно са престояли при него.

/6/ ВЪЗЛОЖИТЕЛЯТ може да задържи и да се удовлетвори от част или от цялата гаранция за изпълнение на договора, ако ИЗПЪЛНИТЕЛЯТ не започне работа по изпълнение на договора или договорът бъде развален/прекратен по негова вина, както и в случаите на лошо или частично неизпълнение.

/7/ Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

 /8/ Гаранцията за изпълнение се освобождава при следната схема:

1. Гаранцията за изпълнение на договора - в размер на 2 % от общата цена на договора без ДДС, се освобождава в срок до 30 (тридесет) дни от датата на извършено второ междинно плащане на цената по договора.

2. Гаранцията за изпълнение на договора - в размер на 1 % от общата цена на договора без ДДС по чл. 4 се освобождава в срок до 30 (тридесет) дни след извършване на окончателното плащане на цената по договора.

3. Гаранцията за изпълнение в размер на 2 % от общата цена на договора без ДДС по чл. 4 служи за обезпечаване на задължението за гаранционно обслужване на извършените СМР. Възложителят освобождава тази част от гаранцията, при липса на основания за усвояването й, в 30 (тридесет) дневен срок след изтичане на гаранционния срок, предложен от ИЗПЪЛНИТЕЛЯ, при представяне на двустранно подписан без забележки от страните по договора окончателен приемо-предавателен протокол.

/9/ Освобождаването на гаранцията по т 1, 2 и 3 се извършва с писмено разрешение на лицето осъществяващо инвеститорски контрол съгласно заповед на министъра на външните работи № 95-00-303/03.06.2021г. и директора на дирекция УС и МТО и директора на дирекция БиФ при настъпили обстоятелства за освобождаването й, съгласно този договор.

/10/ ВЪЗЛОЖИТЕЛЯТ има право да изиска удължаване на Гаранцията за обезпечаване изпълнението на договора в случай, че до изтичането на валидността й не е изтекъл последния гаранционен срок на Строежа.

/11/ Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**VII. ИЗПЪЛНЕНИЕ НА ОБЩЕСТВЕНАТА ПОРЪЧКА**

Чл. 6. /1/ ИЗПЪЛНИТЕЛЯТ може да започне строително ремонтните работи само след подписване на настоящия договор.

/2/ ИЗПЪЛНИТЕЛЯТ трябва да вземе всички необходими мерки за опазване на околната среда, както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора.

/3/ ИЗПЪЛНИТЕЛЯТ ще извърши всички работи във връзка с ремонтите в съответствие с представените от ВЪЗЛОЖИТЕЛЯ изисквания, при точно спазване на указаното в договора и приложенията към него, а също така и при спазване изискванията на действащата нормативна уредба и минимални гаранционни срокове за изпълнени строителни и монтажни работи и на всички други действащи нормативни актове в гр………………………...

/4/ ИЗПЪЛНИТЕЛЯТ трябва да влага в строителството висококачествени материали и строителни изделия в съответните с европейски стандарти, както и да са придружени със съответните сертификати, декларации за експлоатационни показатели и / или характеристики на строителен продукт, по изискванията в гр…………………………..

/5/ ИЗПЪЛНИТЕЛЯТ трябва да съгласува предварително с ВЪЗЛОЖИТЕЛЯ влаганите материали - по вид, количество и стойност. ИЗПЪЛНИТЕЛЯТ представя на ВЪЗЛОЖИТЕЛЯ при необходимост и при поискване от негова страна: каталози, спецификации и др. информационни материали на фирмата – производител (доставчик), сертификат за качество и Декларация за експлоатационни показатели и/или характеристики на строителни продукти от производителя.

/6/ По време на изпълнение на строително-ремонтните дейности ИЗПЪЛНИТЕЛЯТ трябва да спазва изискванията за минимални изисквания за здравословни и безопасни условия на труд при извършване на строителни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатацията на подобни обекти, а също и да се грижи за сигурността на всички лица, които се намират на строителната площадка в съответствие с приложимото законодателство на гр…………………………….

/7/ За извършването на отделните строителни работи, ИЗПЪЛНИТЕЛЯТ трябва да обезпечи персонал с необходимата професионална квалификация и правоспособност, определени със съответните приложения към договора и изискванията на съответните нормативни актове.

/8/ При аварии (течове, прекъсване на електрозахранване и др.) ИЗПЪЛНИТЕЛЯТ предприема незабавни мерки за предотвратяване на по-нататъшното разрастване на аварията, както и мерки за ограничаване на щетите.

/9/ При възникване на аварийни ситуации, ИЗПЪЛНИТЕЛЯТ уведомява ВЪЗЛОЖИТЕЛЯ за причините, вината, сроковете и предлага начина на отстраняването им.

/10/ Когато аварията е възникнала по вина на ИЗПЪЛНИТЕЛЯ, същият е длъжен незабавно да я отстрани за негова сметка.

/11/ ИЗПЪЛНИТЕЛЯТ съгласува с ВЪЗЛОЖИТЕЛЯ работите за възстановяване на нормалната дейност в строежа, нарушена поради непредвидени обстоятелства.

/12/ При завършване на строително-ремонтните работи, ИЗПЪЛНИТЕЛЯТ е длъжен да разчисти строителната площадка от всички отпадъци, както и да изтегли цялата си механизация и не вложените материали и да възстанови терена в първоначалния му вид.

**VIII. ГАРАНЦИОНЕН СРОК**

Чл. 7. /1/ Гаранционният срок на строително-ремонтните работи е ………………. /…………………./ години от датата на приемане-предаване на цялата изпълнена работа.

/2/ Всички дефекти, проявили се през гаранционния срок, се отстраняват от ИЗПЪЛНИТЕЛЯ за негова сметка.

/3/ За проявените дефекти през гаранционния срок, ВЪЗЛОЖИТЕЛЯТ уведомява писмено ИЗПЪЛНИТЕЛЯ в 7-дневен срок от установяването им. В срок до 3 (три) работни дни, след писменото уведомяване, ИЗПЪЛНИТЕЛЯТ, съгласувано с ВЪЗЛОЖИТЕЛЯ, започва работа по отстраняването на дефектите в минималния технологично необходим срок за своя сметка.

**IX. ПРАВА И ЗАДЪЛЖЕНИЯ НА СТРАНИТЕ**

Чл.8. ВЪЗЛОЖИТЕЛЯТ е длъжен:

1. да заплати извършените ремонтни дейности при посочените в договора условия;

 2. да уведоми ИЗПЪЛНИТЕЛЯ писмено в 7-дневен срок от установяване на появили се в гаранционния срок дефекти;

3. да осигури необходимите условия за достъп на Изпълнителя до обекта за ремонт.

 4. да осигури на ИЗПЪЛНИТЕЛЯ достъп до обекта за ремонт и в почивни дни /при необходимост/.

Чл. 9. ВЪЗЛОЖИТЕЛЯТ има право:

1. във всеки момент от изпълнението на договора да осъществява контрол на изпълнението относно качеството и количеството на възложената работа, стадии на изпълнение, технически параметри и др.;
2. да изисква информация за хода на изпълнение на предмета на договора;
3. да проверява изпълнението на предмета на договора, без неоснователно да пречи на работата на ИЗПЪЛНИТЕЛЯ;
4. да прави възражения по изпълнението на работите по предмета на договора в случаите на неточно изпълнение;
5. да откаже приемане и заплащане на част или на цялото възнаграждение, в случай че ИЗПЪЛНИТЕЛЯТ се е отклонил от поръчката или работата му е с недостатъци.

Чл.10. Ако ИЗПЪЛНИТЕЛЯТ е изпълнил част от работата и по-нататъшното изпълнение на строително ремонтните дейности се окаже невъзможно поради причини, за които ИЗПЪЛНИТЕЛЯТ и ВЪЗЛОЖИТЕЛЯТ не отговарят, ИЗПЪЛНИТЕЛЯТ има право да получи възнаграждение в размер само за изработената част, ако тя може да бъде полезна на ВЪЗЛОЖИТЕЛЯ.

Чл.11. ИЗПЪЛНИТЕЛЯТ е длъжен:

1. да изпълни дейностите, предмет на този договор в съответствие с Техническата спецификация на Възложителя (Приложение 1) и офертата (приложение № 2), които са неразделна част от договора.

2. да изпълни всички дейности по предмета на договора качествено, в сроковете и при спазване на условията, посочени в договора и приложенията към него и на изискванията на действащата нормативна уредба за гр. …………………………….;

3. да предоставя своевременно исканата от ВЪЗЛОЖИТЕЛЯ информация за хода на изпълнението на договора;

4. да предоставя възможност на ВЪЗЛОЖИТЕЛЯ да проверява изпълнението на договора;

5. да определи свой представител, който да има правата и задълженията да го представлява пред ВЪЗЛОЖИТЕЛЯ във връзка с изпълнението на договора;

6. да осигури координатор по безопасност и здраве за етапа на строителството в съответствие с изискванията гр. ………………………………….;

7. да осигури изискващите се здравословни и безопасни условия на труд при изпълнение на ръководените от него строителни и монтажни работи. Щетите, настъпили в резултат от неспазване на това задължение, са изцяло за сметка на ИЗПЪЛНИТЕЛЯ;

8. да отстрани всички забележки по изпълнение предмета на договора, направени от ВЪЗЛОЖИТЕЛЯ преди подписването на окончателен приемо-прдавателен протокол за за приемане на дейностите, подписан от представители на двете страни, без забележки;

9. да поддържа валидна застраховка професионална отговорност за срока на договора, в т.ч. до изтичане на съответните гаранционни срокове в съответствие с приложимото законодателство на гр. ………………………………;

10. да изпълни задължението си по Наредбата за задължително застраховане на работниците и служителите за риска „трудова злополука”.

11. да е застрахован за имуществена отговорност за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията му, съгласно приложимото законодателство в гр. ………………………………;

12. да влага качествени материали, конструкции и изделия, отговарящи на изискванията на датските стандарти и на техническите изисквания за изпълнение на строително ремонтните дейности;

13. да обезпечи необходимите за строително ремонтните дейности машини, съоръжения и безопасността на своите служители;

14. да отстранява проявилите се дефекти по време на гаранционния период в установените за това срокове;

15. да извърши за своя сметка всички работи с цел отстраняване на виновно допуснати от него грешки, недостатъци и др., констатирани от приемателната комисия;

16. за завършените строително ремонтни дейности на обекта да подпише приемо-предавателен протокол;

17. да получи уговореното в настоящия договор възнаграждение при спазване на предвидените условия.

**X. ПРЕДАВАНЕ И ПРИЕМАНЕ НА ИЗПЪЛНЕНИЕТО**

Чл.12. /1/ Предаването на изпълнението на строителните работи за всеки отделен етап се документира с протокол за приемане-предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра по един за всяка една от Страните („Приемо-предавателен протокол“). За ВЪЗЛОЖИТЕЛЯ - комисия назначена със Заповед на ВЪЗЛОЖИТЕЛЯ.

 /2/ ВЪЗЛОЖИТЕЛЯТ има право:

1. Да приеме изпълнението, когато отговаря на договореното;

2. Да поиска допълване или преработване на отчетите, материалите и приемо-предавателните протоколи в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ, когато бъдат установени несъответствия на изпълнението с уговореното или бъдат констатирани недостатъци, ВЪЗЛОЖИТЕЛЯТ може да откаже приемането на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

3. Да откаже да приеме изпълнението в случай, че констатираните недостатъци са от такова естество, че не могат да бъдат отстранени в рамките на срока на изпълнение на Договора;

/3/ Окончателното приемане на изпълнението на строителните работи по този Договор се извършва с подписване на окончателен приемо-предавателен протокол за изпълнените строителни работи, подписан от Страните и от лицето осъществяващо инвеститорски контрол съгласно заповед на министъра на външните работи № 95-00-303/03.06.2021[[3]](#footnote-3)г. в срок до 10 (десет) работни дни след изтичането на срока за изпълнение по чл. 2, ал.1 от Договора. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им.

 /4/ Ако при приемането на ремонтираните обекти се установят недостатъци, Възложителят алтернативно може да избира измежду следните възможности:

- отстраняване на недостатъците за сметка на ИЗПЪЛНИТЕЛЯ в срок, посочен от ВЪЗЛОЖИТЕЛЯ в приемателния протокол;

- намаляване на размера на възнаграждението по споразумение между страните;

**XI. ОТГОВОРНОСТ И САНКЦИИ**

Чл. 13 /1/ ИЗПЪЛНИТЕЛЯТ носи имуществена отговорност за причинени вреди и за пропуснати ползи от свои виновни действия или бездействия.

/2/ ИЗПЪЛНИТЕЛЯТ носи пълна отговорност за спазване изискванията на действащите в страната нормативни актове за строителство.

/3/ Всички щети, понесени от ВЪЗЛОЖИТЕЛЯ по вина на ИЗПЪЛНИТЕЛЯ и/или като резултат от нискокачествено строителство и неспазване на условията на настоящия договор, се възстановяват за сметка на ИЗПЪЛНИТЕЛЯ.

/4/ При неотстраняване на появилите се дефекти в гаранционните срокове, ИЗПЪЛНИТЕЛЯ дължи на ВЪЗЛОЖИТЕЛЯ стойността на направените разходи за отстраняването им, както и обезщетение за претърпени щети и пропуснати ползи.

/3/ Когато ИЗПЪЛНИТЕЛЯТ се е отклонил съществено от поръчката или работата е с недостатъци, ВЪЗЛОЖИТЕЛЯТ разполага с едно от следните права по избор:

1. Да определи подходящ срок, в който ИЗПЪЛНИТЕЛЯТ безвъзмездно да поправи работата си;

2. Да отстрани сам, за сметка на ИЗПЪЛНИТЕЛЯ отклоненията от поръчката, съответно недостатъците;

3. Да поиска намаление на възнаграждението съразмерно с годността на изпълненото;

/4/ Ако ИЗПЪЛНИТЕЛЯТ не изпълни строително-ремонтните работи от предмета на договора в срока по чл. 2, ал. 1, същият дължи на ВЪЗЛОЖИТЕЛЯ неустойка в размер на 0.1 % от стойността на договора за всеки ден закъснение, но не повече от 10% от стойността на договора.

/5/ Наложена неустойката се удържа при плащането на останалата част от възнаграждението или от гаранцията за изпълнение.

 /6/ ВЪЗЛОЖИТЕЛЯТ не носи отговорност за действия и бездействия на ИЗПЪЛНИТЕЛЯ, в резултат на които и следствие изпълнението на предмета на договора възникнат:

- смърт или злополука, на което и да е физическо лице на обекта;

- загуба или нанесена вреда на каквото и да е имущество;

/7/ Всяка от страните може да претендира по общия ред обезщетения, за претърпените от нея вреди, ако техния размер надвишава уговорената неустойка.

**XII. ИЗМЕНЕНИЯ НА ДОГОВОРА**

Чл. 14. /1/ Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

/2/ Изменения на договора са допустими при наличие на обстоятелства възникнали след сключване на договора, които нито една от страните не е могла да предвиди, което не води до изменение на предмета на договора или изменения, които не са съществени – с които не се променя цената, срока и обхвата на договора.

/3/В случай, че в хода на изпълнение на строителните дейности възникнат непредвидени работи, чието изпълнение е необходимо за качествено изпълнение на предмета на договора, същите могат да бъдат възложени в случай, че тяхната стойност не превишава с 45 % общата стойност на договора и са прецизно обосновани и приети от лицето осъществяващо инвеститорски контрол съгласно заповед на министъра на външните работи № 95-00-303/03.06.2021г.[[4]](#footnote-4)

**XIІI. ПРЕКРАТЯВАНЕ НА ДОГОВОРА**

Чл. 15. (1) Този договор се прекратява:

1. с изчерпване на максималната стойност или с изтичане на Срока на Договора, което от двете обстоятелства настъпи по- рано;

2. с изпълнение на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

(2) Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

3. едностранно от ВЪЗЛОЖИТЕЛЯ с едномесечно писмено предизвестие до ИЗПЪЛНИТЕЛЯ, без да дължи неустойки.

Чл. 16. /1/ Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите на Република България, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

/2/ За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на дейностите в срок до 10[[5]](#footnote-5) (десет) дни, считано от Датата на писмено възлагане от страна на ВЪЗЛОЖИТЕЛЯ;

2. ИЗПЪЛНИТЕЛЯТ неоснователно е прекратил изпълнението на дейностите за повече от 15[[6]](#footnote-6) (петнадесет) дни

3. ИЗПЪЛНИТЕЛЯТ е допуснал съществено отклонение от Условията за изпълнение на поръчката/Техническата спецификация и Предложението за изпълнение.

/3/ ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

Чл. 17. Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят Констативен протокол за извършената към момента на прекратяване работа и размера на евентуално дължимите плащания;

2. ИЗПЪЛНИТЕЛЯТ се задължава:

а) да преустанови предоставянето на дейностите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички проектантски разработки, изготвени от него в изпълнение на Договора и/или строително-монтажни работи изпълнени от него до датата на прекратяването;

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

г) Да предаде цялата строителна документация, машини, съоръжения и материали, за които ВЪЗЛОЖИТЕЛЯТ е заплатил.

Чл. 18. /1/ При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред дейности, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от предоставените средства. Когато прекратяването на Договора е по вина на ИЗПЪЛНИТЕЛЯ, той дължи и законната лихва върху частта от предоставените средства, подлежащи на връщане, за периода от датата на прекратяване на Договора до тяхното връщане.

/2/ При прекратяване на договора договорените гаранции за успешно завършените работи се запазват, като за целта ИЗПЪЛНИТЕЛЯТ издава Гаранционен протокол.

 Чл. 19. /1/ Всички спорове, които могат да възникнат във връзка с настоящия договор - по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си.

/2/ В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния съд / международен арбитражен съд.

Чл. 20. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна.

**XIV. ОБЩИ РАЗПОРЕДБИ**

**Непреодолима сила**

чл. 20. /1/ Страните се освобождават от отговорност за неизпълнение на задълженията си по договора, когато невъзможността за изпълнение се дължи на непреодолима сила. Ако страната е била в забава, тя не може да се позовава на непреодолима сила. Непреодолима сила е непредвидимо или непредотвратимо събитие от извънреден характер, възникнало след сключване на договора и намиращо се в пряка причинна връзка с неизпълнението.

/2/ Страната, която не може да изпълни задължението си поради непреодолима сила, в срок от три календарни дни от настъпването на съответното събитие уведомява писмено другата страна за това обстоятелство, потвърдено писмено от официален орган, съгласно местното законодателство и обичайна практика. При неуведомяване се дължи обезщетение за настъпилите от това вреди.

/3/ Ако непреодолимата сила трае толкова дълго, че някоя от страните вече няма интерес от изпълнението, всяка една от страните има право да прекрати договора с 15[[7]](#footnote-7) (петнадесет) дневно писмено уведомление до другата страна.

**Уведомления**

 Чл. 21. /1/ Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер или електронна поща.

 /2/ За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ

 Адрес за кореспонденция: ………………………………………….

 Тел. ……………………….

 Ел. поща: ……………………………..

 Лице за контакт: …………………………………

1. За ИЗПЪЛНИТЕЛЯ

 Адрес за кореспонденция: …………………………………

 Тел.: …………………………………

 Ел. поща:

 Лице за контакт: ………………………………

 /3/ За дата на уведомлението се счита:

1. Датата на предаването- при лично предаване на уведомлението;
2. Датата на пощенското клеймо на обратната разписка- при изпращане по пощата;
3. Датата на доставка, отбелязана върху куриерската разписка- при изпращане по куриер;
4. Дата на получаване- при изпращане по електронна поща.

/4/ Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

/5/ При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяна в срок до 7 (седем) дни от вписването ѝ в съответния регистър.

**Нищожност на отделни клаузи**

Чл. 22. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Публични изявления**

Чл. 23**.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършването на строителните работи, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Език**

Чл.28. /1/Този Договор се сключва на …………………………… език.

/2/ Приложимият език е задължителен за използване при съставяне на всякакви документи, свързани с изпълнението на Договора, в това число уведомления, протоколи, отчети и др., както и при провеждането на работни срещи. При представяне на фактури, протоколи и отчети от Страна на ИЗПЪЛНИТЕЛЯ, както и при провеждане на работни срещи е допустимо използването на ………………………… език.

/3/ Всички разходи за превод на …………………….. език, ако бъдат необходими на Изпълнителя или негови представители или служители, са за сметка на ИЗПЪЛНИТЕЛЯ.

**Приложимо право**

Чл. 29. За неуредените в този Договор въпроси се прилагат разпоредбите на приложимото…………………….(българско) законодателство.

**Разрешаване на спорове**

Чл.30. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния компетентния съд / арбитражен съд.

**Приложения :**

**Приложение №1 –**Техническа спецификация;

**Приложение №2 –** Оферта на ИЗПЪЛНИТЕЛЯ;

 Настоящият договор се състави и подписа в два еднообразни екземпляра, по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

**ЗФАС:**

1. Възложителят може да предвиди и авансово плащане, за което може да изиска обезпечаването й с гаранция, в една от следните форми: паричен депозит, банкова гаранция или застраховка ( в зависимост от обичайната практика и приложимото местно законодателство) [↑](#footnote-ref-1)
2. Тази клауза не е задължителна за прилагане от страна на възложителя. По свое усмотрение същата може д а с е приложи с оглед местната практика и законодателство. [↑](#footnote-ref-2)
3. В случай че е приложимо, като се прецезира и индивидуалната заповед. [↑](#footnote-ref-3)
4. Виж 3 [↑](#footnote-ref-4)
5. Сроковете могат да с е прецезират спрямо нуждите и на възложителя и спецификата на строителството [↑](#footnote-ref-5)
6. Сроковете могат да се прецезират спрямо нуждите и на възложителя и спецификата на строителството [↑](#footnote-ref-6)
7. Сроковете могат да с е прецезират спрямо нуждите и на възложителя [↑](#footnote-ref-7)